b'\n_START_ARTICLE_\nHipoterapija\n_START_PARAGRAPH_\nHipoterapija (gr. arklys ir gydymas) - gydymas, kuriame naudojami arkliai.\n_START_SECTION_\nHipoterapijos istorija\n_START_PARAGRAPH_\nAnks\xc4\x8diausiai hipoterapijos terminas buvo vartotas jau senov\xc4\x97s Graikijos \xc5\xa1altiniuose. Gydym\xc4\x85 jojimu min\xc4\x97jo Hipokratas. Ta\xc4\x8diau oficialiai \xc5\xa1is gydymo b\xc5\xabdas nebuvo taikomas iki 1960 met\xc5\xb3, kai jis pirm\xc4\x85 kart\xc4\x85 buvo pritaikytas Austrijoje, Vokietijoje ir \xc5\xa0veicarijoje. I\xc5\xa1 prad\xc5\xbei\xc5\xb3 Vokietijoje gydymo kurse dalyvaudavo du gydytojai, specialiai treniruotas \xc5\xbeirgas ir \xc5\xbemogus, kuris vesdavo \xc5\xbeirg\xc4\x85. \xc5\xa0iaur\xc4\x97s Amerikoje hipoterapija prad\xc4\x97jo plisti tik 1980 metais, kai grup\xc4\x97 Kanados ir Jungtini\xc5\xb3 Amerikos Valstij\xc5\xb3 mokslinink\xc5\xb3 nukeliavo \xc4\xaf Vokietij\xc4\x85, steb\xc4\x97ti, kaip vyksta hipoterapija. Hipoterapija JAV buvo \xc4\xafteisinta 1992 metais ir \xc4\xafkurta Amerikos Hipoterapijos Asociacija. \xc5\xa0i organizija rengia kvalifikuotus specialistus, kurie gali u\xc5\xbesiimti hipoterapija. Lietuvoje hipoterapija n\xc4\x97ra oficialiai \xc4\xafteisinta.'